DTAC ชูแคมเปญ“ยิ่งอยู่นานยิ่งรักกัน”ให้ส่วนลดค่าเครื่องสูงสุด 11,600 บ.
DTAC มอบแคมเปญ “ยิ่งอยู่นานยิ่งรักกัน” รับปีใหม่แทนคำขอบคุณ เพียงนำอายุการใช้งานมาเป็น ส่วนลดค่าเครื่องเพิ่มสูงสุด 2,500 บาท รวมรับส่วนลดสมาร์ทโฟน 4G/3G สูงสุดถึง 11,600บาท
8 ม.ค. 2559


นางสาวปริศนา รัตนสุวรรณศรี ผู้อำนวยการอาวุโส สายงานการตลาดธุรกิจโพสต์เพด บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ต้อนรับปี 2559 มอบของขวัญแทนความรักให้ลูกค้าผ่านโปรโมชั่นที่มัดใจลูกค้าดีแทคมาตลอดหลายปีกับแคมเปญ “ยิ่งอยู่นานยิ่งรักกัน” เพื่อขอบคุณลูกค้าสำหรับทุกความมั่นใจที่มีให้กัน และตอบโจทย์ความต้องการใช้งานสมาร์ทโฟน 4G เพื่อให้สอดคล้องกับเครือข่าย 4G ที่ขยายอย่างต่อเนื่องคลอบคลุมทั่วประเทศภายในกลางปีนี้ จากความสำเร็จของแคมเปญ “ยิ่งอยู่นานยิ่งรักกัน” ในปี 2557 ที่ได้รับการตอบรับอย่างล้นหลาม โดยมีลูกค้ากว่า 200,000 รายนำอายุการใช้งานมาเป็นส่วนลดค่าเครื่อง รวมมูลค่าแคมเปญทั้งหมดกว่า 300 ล้านบาท
แคมเปญ “ยิ่งอยู่นานยิ่งรักกัน” ในปีนี้ ให้ลูกค้าดีแทคและแฮปปี้นำอายุการใช้งานมาแลกเป็นส่วนลดค่าเครื่อง โดยอายุการใช้งาน 1 เดือนเท่ากับ 10 บาท และลดสูงสุด 2,500 บาท ในปีนี้ดีแทคเพิ่มความพิเศษด้วยการมอบสิทธิ์นี้ให้กับลูกค้าดีแทคและแฮปปี้ที่เคยใช้บริการดีแทค เพียงย้ายค่ายเบอร์เดิมกลับมาเป็นดีแทครายเดือน ได้รับส่วนลดค่าเครื่องสูงสุด 2,500 บาท จากปกติลูกค้าย้ายค่ายทั่วไปรับเพียง 1,500 บาท
โดยมีสมาร์ทโฟนแบรนด์ชั้นนำของโลกหลากหลายรุ่นพร้อมให้บริการ ได้แก่ iPhone6, Samsung, OPPO, Asus รวมไปถึง dtac phone และเตรียมพบกับสมาร์โฟน 4G รุ่นใหม่ล่าสุดจาก Sony และ Zenfone2 Max จาก Asus ที่จะเข้ามาเร็วๆนี้
ความพิเศษของแคมเปญนี้ ลูกค้าสามารถนำส่วนลดจากอายุการใช้งานมาใช้เป็นส่วนลดเพิ่มจากทุกโปรโมชั่นมือถือสุดคุ้มต่างๆ ไม่ว่าจะเป็นราคาพิเศษเมื่อชำระค่าบริการล่วงหน้า ผ่อนจ่ายสบาย 0% นานสูงสุด 24 เดือน หรือเลือกซื้อราคาพร้อมแพ็กเกจ หรือราคาเครื่องเปล่า โดยมีระยะเวลาสัญญา 12 เดือน สำหรับลูกค้าแฮปปี้ เพียงเติมเงิน 200บาท เพื่อใช้สิทธิ์ส่วนลดค่าเครื่อง
พิเศษกับโปรโมชั่นร่วมแคมเปญ รับส่วนลดสมาร์ทโฟน 4G/3G สูงสุดถึง 11,600 บาท เมื่อสมัครแพ็กเกจและชำระล่วงหน้า พร้อมรับส่วนลดยิ่งอยู่นาน ยิ่งรักกันสูงสุด 2,500 บาท
·      iPhone6 64GB รับส่วนลดสูงสุด 11,600 บาท (จากราคาปกติ 27,000บาท) เมื่อสมัครแพ็กเกจ Love &amp; Roll 999 ขึ้นไป พร้อมชำระค่าบริการล่วงหน้า 6 เดือน
และรุ่นอื่นๆอีกมากมาย อาทิ dtac phone รุ่น Eagle Blade 3G , Joey Jet และ ตระกูล OPPO R7 Lite,  R7 Plus,  R7S, Mirror 5 Lite
ลูกค้าสามารถใช้สิทธิ์ได้ที่ศูนย์บริการดีแทคทุกสาขา ดีแทค ออนไลน์ สโตร์ และร้านมือถือที่ร่วมรายการทั่วประเทศ พบกับโปรโมชั่น “ยิ่งอยู่นานยิ่งรักกัน”  ได้ตั้งแต่วันนี้ ถึง วันที่ 29 กุมภาพันธ์ 2559  นอกจากนี้ลูกค้าสามารถตรวจสอบส่วนลดได้โดยกด *234# (ฟรี) เพิ่มเติม www.dtac.co.th